Z A P I S N I K

**19.** sjednice Školskog odbora Gimnazije „Matija Mesić“ održane **14. svibnja 2019.** godines početkom u **10,45**  sati u zgradi Gimnazije.

Prisutni: Anita Holub, Anita Štivić, Danijela Zekušić, Jasmina Beljan, Sunčica Mihić Lovrić, Ines Martinović, Jasna Bošković

Sjednici prisustvuju: Zlatko Markovinović, ravnatelj i Gorana Lavrenčić, tajnica

Predsjednica Školskog odbora, Jasna Bošković, utvrđuje da sjednici prisustvuju svi članovi i da sjednica može započeti.

Za sjednicu je predložen sljedeći

DNEVNI RED

1. Usvajanje zapisnika 18. sjednice Školskog odbora

2. Davanje prethodne suglasnosti na prijedlog ravnatelja o odabiru kandidata za

 zasnivanje radnog odnosa po raspisanom natječaju

3. Obavijest o obavljenom inspekcijskom nadzoru

4. Razno

Predloženi dnevni red jednoglasno je prihvaćen.

**Ad 1.**

Na zapisnik 18. sjednice Školskog odbora nije bilo primjedbi i jednoglasno je prihvaćen.

**Ad 2.**

Škola je 16. travnja 2019. godine raspisala natječaj za radna mjesta

**1. nastavnik/ca geografije** - 1 izvršitelj/ica na određeno vrijeme do povratka radnice na rad s punim radnim vremenom

**2.** **nastavnik/ca geografije -** 1 izvršitelj/ica na određeno vrijeme do 14.6.2019. s nepunim radnim vremenom **4 sata** nastave tjedno

Natječaj je objavljen na mrežnim stranicama i oglasnoj ploči Hrvatskog zavoda za zapošljavanje te mrežnim stranicama i oglasnoj ploči škole. Natječaj je trajao do 23. 4. 2019. godine.

Na natječaj se javio samo 1 kandidat - Hrvoje Hricak, prof. geografije i povijesti.

Sukladno Pravilniku o načinu i postupku zapošljavanja Gimnazije „Matija Mesić“ povjerenstvo u sastavu: Katarina Marcikić, Sandra Blažević i Alen Čmelješević obavilo je razgovor s kandidatom 3.5.2019. i ravnatelju dostavilo zapisnik o provedenom postupku i ukupnom broju bodova.

Temeljem toga, ravnatelj za radno mjesto nastavnika geografije na određeno vrijeme do povratka radnice na rad s punim radnim vremenom predlaže Hrvoja Hricaka.

Sate geografije, 4 sata, za koja se nitko nije javio, do kraja nastavne godine izvodit će nastavnici iz aktiva kao prekovremeni rad.

Slijedom navedenog članovi Školskog odbora jednoglasno su donijeli sljedeću

ODLUKU

Daje se suglasnost na ravnateljevu odluku o sklapanju ugovora o radu na određeno vrijeme s punim radnim vremenom s izabranim kandidatom Hrvojem Hricakom sukladno raspisanom natječaju.

Početak rada po ovom ugovoru je 15. svibanj 2019. godine.

**Ad 3.**

Predsjednica Školskog odbora i ravnatelj izvjestili su Školski odbor o provedenim inspekcijskim nadzorima nastavnici Sanji Stičinski i nastavniku Tihomiru Katušiću.

**Ad 4.**

Nije bilo pitanja i prijedloga.

Sjednica završena u 11,30 sati.

Zapisnik napisala: Predsjednica Školskog odbora:

Jasna Bošković, prof. Jasna Bošković, prof.